title: 2011/885/ES: Padomes Lēmums ( 2011. gada 14. novembris ) par to, lai Eiropas Savienības vārdā parakstītu un provizoriski piemērotu Eiropas Savienības un Gvinejas-Bisavas Republikas saskaņoto protokolu, kurā noteiktas zvejas iespējas un finansiālais ieguldījums, kas paredzēts starp abām pusēm spēkā esošajā Partnerattiecību nolīgumā zivsaimniecības nozarē#Eiropas Savienības un Gvinejas-Bisavas Republikas saskaņotais protokols, kurā noteiktas zvejas iespējas un finansiālais ieguldījums, kas paredzēts starp abām pusēm spēkā esošajā Partnerattiecību nolīgumā zivsaimniecības nozarē

text:
               28.12.2011

               LV

               Eiropas Savienības Oficiālais Vēstnesis

               L 344/1

         PADOMES LĒMUMS
   (2011. gada 14. novembris)
   par to, lai Eiropas Savienības vārdā parakstītu un provizoriski piemērotu Eiropas Savienības un Gvinejas-Bisavas Republikas saskaņoto protokolu, kurā noteiktas zvejas iespējas un finansiālais ieguldījums, kas paredzēts starp abām pusēm spēkā esošajā Partnerattiecību nolīgumā zivsaimniecības nozarē
   (2011/885/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 43. pantu saistībā ar 218. panta 5. punktu,
   ņemot vērā Eiropas Komisijas priekšlikumu,
   tā kā:

               (1)

               Padome 2008. gada 17. martā pieņēma Regulu (EK) Nr. 241/2008 par to, lai noslēgtu Partnerattiecību nolīgumu zivsaimniecības nozarē starp Eiropas Kopienu un Gvinejas-Bisavas Republiku (1) (turpmāk “partnerattiecību nolīgums”).

               (2)

               Tā protokola darbības termiņš, ar ko nosaka zvejas iespējas un finansiālo ieguldījumu, kurš paredzēts minētajā partnerattiecību nolīgumā, ir beidzies 2011. gada 15. jūnijā.

               (3)

               Savienība risināja sarunas ar Gvinejas-Bisavas Republiku (turpmāk “Gvineja-Bisava”) par jaunu protokolu, ar kuru ES kuģiem nodrošina zvejas iespējas ūdeņos, kas attiecībā uz zveju ir Gvinejas-Bisavas suverenitātē vai jurisdikcijā (turpmāk “protokols”).

               (4)

               Šo sarunu rezultātā 2011. gada 15. jūnijā tika parafēts protokols.

               (5)

               Lai garantētu ES kuģu zvejas darbību turpināšanos, ar protokola 14. pantu paredzēts, ka protokolu provizoriski piemēro no 2011. gada 16. jūnija.

               (6)

               Protokols būtu jāparaksta un jāpiemēro provizoriski, kamēr tiek pabeigtas procedūras tā noslēgšanai,

         IR PIEŅĒMUSI ŠO LĒMUMU.
   1. pants
   Ar šo tiek atļauts Savienības vārdā parakstīt Eiropas Savienības un Gvinejas-Bisavas Republikas saskaņoto Protokolu, kurā noteiktas zvejas iespējas un finansiālais ieguldījums, kas paredzēts starp abām pusēm spēkā esošajā Partnerattiecību nolīgumā zivsaimniecības nozarē (turpmāk “protokols”), ņemot vērā tā noslēgšanu.
   Protokola teksts ir pievienots šim lēmumam.
   2. pants
   Ar šo Padomes priekšsēdētājs tiek pilnvarots norīkot personu vai personas, kas ir tiesīgas Savienības vārdā parakstīt protokolu.
   3. pants
   Protokolu provizoriski piemēro no 2011. gada 16. jūnija, kamēr tiek pabeigtas procedūras tā noslēgšanai.
   4. pants
   Šis lēmums stājas spēkā tā pieņemšanas dienā.

      Briselē, 2011. gada 14. novembrī

            Padomes vārdā –

            priekšsēdētājs

         M. SAWICKI

      (1)  OV L 75, 18.3.2008., 49. lpp.

      Eiropas Savienības un Gvinejas-Bisavas Republikas saskaņotais
      PROTOKOLS,
      kurā noteiktas zvejas iespējas un finansiālais ieguldījums, kas paredzēts starp abām pusēm spēkā esošajā Partnerattiecību nolīgumā zivsaimniecības nozarē
      1. pants
      Piemērošanas laikposms un zvejas iespējas
      1.   Zvejas iespējas, kas no 2011. gada 16. jūnija uz 1 gadu piešķirtas saskaņā ar nolīguma 5. un 6. pantu, ir šādas:

                  —

                  Vēžveidīgajiem un bentiskajām sugām –

                              a)

                              garneļu saldētājtraleri: 4 400 BRT gadā;

                              b)

                              zivju un galvkāju saldētājtraleri: 4 400 BRT gadā;

                  —

                  Tālu migrējošajām sugām (sugām, kas minētas ANO 1982. gada konvencijas 1. pielikumā) –

                              c)

                              tunzivju saldētājseineri un kuģi zvejai ar dreifējošām āķu jedām: 23 kuģi;

                              d)

                              tunzivju zvejai ar makšķerēm un āķu jedām: 14 kuģi.

            2.   Šā panta 1. punktu piemēro atbilstīgi šā protokola 5. un 6. panta noteikumiem.
      3.   Piemērojot nolīguma 6. pantu, kuģi, kas peld ar Eiropas Savienības dalībvalsts karogu, veikt zvejas darbības Gvinejas-Bisavas zvejas zonās drīkst tikai tad, ja tiem ir zvejas licence, kura izdota saskaņā ar šo protokolu un kārtību, kas izklāstīta šā protokola pielikumos.
      2. pants
      Finansiālais ieguldījums, īpašais maksājums un maksāšanas kārtība
      1.   Nolīguma 7. pantā minētais finansiālais ieguldījums par šā protokola 1. pantā minēto laikposmu ir EUR 7 000 000.
      2.   Tomēr, ja ES kuģiem uzlabojas šā protokola 1. panta 1. punkta a) un b) apakšpunktā paredzēto zvejas iespēju izmantojums, Savienība, nepārsniedzot šajā protokolā noteiktās zvejas iespējas, piešķir Gvinejai-Bisavai izmantojuma palielinājumam proporcionālu papildu summu, kuras maksimālais apmērs gadā ir EUR 1 000 000. Puses vienojas vēlākais trīs mēnešus pēc šā protokola spēkā stāšanās dienas Apvienotajā komitejā noteikt atskaites periodu, bāzes indeksu un konkrētu maksāšanas kārtību.
      3.   Šā panta 1. punktu piemēro atbilstīgi šā protokola 5., 6., 7., 8., 9., 11. un 12. pantam.
      4.   Šā panta 1. punktā noteikto finansiālo ieguldījumu Savienība iemaksā vēlākais 2012. gada 15. martā.
      5.   Atbilstīgi šā protokola 8. pantam lēmumus par finansiālā ieguldījuma sadali pieņem saskaņā ar Gvinejas-Bisavas likumu par finansēm, un līdzekļu izmantošana ir ekskluzīvā Gvinejas-Bisavas iestāžu kompetencē.
      6.   Papildus 1. punktā minētajai summai Savienība izmaksā īpašu summu, kuras apmērs gadā ir EUR 500 000 un kura paredzēta ar zvejas produktiem saistītas veterinārās un higiēnas un fitosanitārās sistēmas ieviešanai. Tomēr vajadzības gadījumā Puses var nolemt daļu no šā īpašā maksājuma novirzīt arī Gvinejas-Bisavas zvejas zonu uzraudzības, kontroles un pārraudzības sistēmas nostiprināšanai. Minēto ieguldījuma summu pārvalda saskaņā ar šā protokola 3. pantu.
      7.   Neskarot šā protokola 3. pantā paredzētos noteikumus, 6. punktā paredzēto īpašo maksājumu izmaksā ne vēlāk kā 2012. gada 15. martā.
      8.   Šajā pantā paredzētos maksājumus ieskaita Valsts kases kontā, kurš atvērts Gvinejas-Bisavas Centrālajā bankā, un konta rekvizītus Ministrija paziņo reizi gadā.
      3. pants
      Īpašais maksājums ar zvejas produktiem saistīto veterināro un higiēnas un fitosanitāro nosacījumu uzlabošanai un zvejas uzraudzībai, kontrolei un pārraudzībai
      1.   Šā protokola 2. panta 6. punktā minēto Savienības īpašo maksājumu izmanto, lai palīdzētu zivsaimniecības nozarē nodrošināt atbilstību veterinārajiem un higiēnas standartiem, un – vajadzības gadījumā – Gvinejas-Bisavas īstenotās uzraudzības, kontroles un pārraudzības politikas atbalstam.
      2.   Atbilstošo summu pārvalda Gvineja-Bisava saskaņā ar pasākumiem un ar tiem saistīto ikgadējo izpildes programmu, par kuru veikšanu Puses ir vienojušās.
      3.   Neierobežojot Pušu izvirzītos mērķus un saskaņā ar šā protokola 8. un 9. pantu Puses vienojas galveno uzmanību pievērst:

                  a)

                  pasākumiem, kuru mērķis ir uzlabot ar zvejas produktiem saistītos veterināros un higiēnas un fitosanitāros nosacījumus, proti, kompetentās iestādes darbības nostiprināšanai, CIPA [Centro de Investigação Pesqueira Apliquada] atbilstības ISO 9000 standartam nodrošināšanai, personāla apmācībai un vajadzīgā tiesiskā regulējuma atbilstības nodrošināšanai, un, vajadzības gadījumā,

                  b)

                  atbalsta pasākumiem zvejas uzraudzībai, kontrolei un pārraudzībai, proti, Gvinejas-Bisavas ūdeņu uzraudzībai no jūras un no gaisa, zvejas kuģu satelītnovērošanas sistēmas (VMS) izveidošanai, pārkāpumu tiesiskā regulējuma un tā piemērošanas uzlabošanai.

            4.   Apstiprināšanai nolīguma 10. pantā paredzētajā Apvienotajā komitejā ik gadu tiek iesniegts attiecīgs detalizēts ziņojums.
      5.   Tomēr no protokola piemērošanas pirmā gada Savienība patur tiesības apturēt šā protokola 2. panta 6. punktā paredzētās īpašās summas izmaksāšanu, ja izraisās strīdi par pasākumu izpildes programmu vai – izņemot ārkārtējus apstākļus – ja sasniegtie rezultāti nesaskan ar minēto programmu.
      4. pants
      Zinātniskā sadarbība
      1.   Puses apņemas veicināt atbildīgu zvejniecību Gvinejas-Bisavas zvejas zonā, pamatojoties uz ilgtspējīgas pārvaldības principiem un jo īpaši atbalstot sadarbību, kas atbildīgas zvejniecības jomā notiek apakšreģiona mērogā, konkrēti Apakšreģionālajā zvejniecības komisijā (CSRP).
      2.   Protokola piemērošanas laikā Puses sadarbosies, lai sīkāk izpētītu noteiktus jautājumus saistībā ar resursu stāvokli Gvinejas-Bisavas zvejas zonās; tālab vismaz reizi gadā notiek Apvienotās zinātniskās komitejas sanāksme saskaņā ar nolīguma 4. panta 1. punktu. Ja to pieprasa kāda no Pusēm un ja vajadzīgs saskaņā ar šo protokolu, šī Apvienotā zinātniskā komiteja var sanākt arī biežāk.
      3.   Pamatojoties uz ikgadējās apvienotās zinātniskās sanāksmes rezultātiem un ņemot vērā saistošos ieteikumus un rezolūcijas, ko pieņēmusi Starptautiskā Atlantijas tunzivju saglabāšanas komisija (ICCAT) un Centrālaustrumu Atlantijas zvejniecības komiteja (CECAF) vai kāda cita reģionāla vai starptautiska šīs jomas organizācija, kurā Puses ir dalībnieces vai kurā tās ir pārstāvētas, Puses apspriežas nolīguma 10. pantā paredzētajā Apvienotajā komitejā, lai ar kopīgu vienošanos vajadzības gadījumā pieņemtu pasākumus zvejas resursu ilgtspējīgai pārvaldībai.
      5. pants
      Zvejas iespēju pārskatīšana
      1.   Zvejas iespējas, kas minētas 1. pantā, pēc savstarpējas vienošanās var palielināt, ciktāl nolīguma 4. panta 2. punktā minētās ikgadējās apvienotās zinātniskās sanāksmes secinājumi apstiprina to, ka šāds palielinājums neapdraudēs Gvinejas-Bisavas resursu ilgtspējīgu pārvaldību. Tādā gadījumā 2. panta 1. punktā minēto finansiālo ieguldījumu samērīgi un proporcionāli laikam palielina. Tomēr Eiropas Savienības samaksātā finansiālā ieguldījuma kopējā summa nedrīkst būt lielāka par divkāršotu 2. panta 1. punktā minēto summu.
      2.   Ja turpretim Puses vienojas veikt pasākumus, kas minēti nolīguma 4. panta 2. punktā un ietver 1. pantā noteikto zvejas iespēju samazināšanu, finansiālo ieguldījumu samērīgi un proporcionāli laikam samazina. Neskarot šā protokola 8. panta noteikumus, Eiropas Savienība var apturēt finansiālā ieguldījuma maksājumus, ja tā nespēj izmantot nevienu šajā protokolā paredzēto zvejas iespēju.
      3.   Var pārskatīt arī zvejas iespēju sadalījumu dažādu tipu kuģiem, ja Puses par to vienojas un ja pārskatīšanu veic saskaņā ar ikgadējās apvienotās zinātniskās sanāksmes ieteikumiem par to krājumu pārvaldību, kurus šāda pārdale var ietekmēt. Puses vienojas par attiecīgu finansiālā ieguldījuma korekciju, ja tā vajadzīga pārskatītā zvejas iespēju sadalījuma dēļ.
      4.   Par šā panta 1., 2. un 3. punktā paredzēto zvejas iespēju pārskatīšanu Puses vienojas nolīguma 10. pantā paredzētajā Apvienotajā komitejā.
      6. pants
      Jaunas zvejas iespējas un izpētes zveja
      1.   Ja ES zvejas kuģi vēlas izmantot šā protokola 1. pantā neminētas zvejas iespējas, Savienība un Gvineja-Bisava apspriežas par šādas atļaujas saņemšanas iespējām. Attiecīgā gadījumā Puses vienojas par jauno zvejas iespēju iedalīšanas nosacījumiem un, ja vajadzīgs, izdara grozījumus šajā protokolā un tā pielikumā.
      2.   Puses var veikt izpētes zvejas reisus Gvinejas-Bisavas zvejas zonās saskaņā ar nolīguma 4. pantā paredzētās Apvienotās zinātniskās komitejas atzinumu. Tādēļ pēc vienas Puses pieprasījuma Puses apspriežas un katrā atsevišķā gadījumā pieņem lēmumu par jauniem zvejas resursiem, nosacījumiem un citiem attiecīgajiem parametriem.
      3.   Izpētes zvejas atļaujas izdod izmēģinājuma nolūkā un uz laiku, kas nav ilgāks par sešiem mēnešiem.
      4.   Ja izpētes zvejas reisu rezultātus Puses atzīst par labvēlīgiem, tad, vienlaikus rūpējoties par ekosistēmu un jūras ūdeņu dzīvo resursu saglabāšanu, ES kuģiem uz laiku līdz šā protokola piemērošanas beigām, ievērojot pieļaujamo zvejas piepūli, var piešķirt jaunas zvejas iespējas saskaņā ar šā protokola 5. pantā paredzēto apspriešanās procedūru. Finansiālo ieguldījumu palielina saskaņā ar šā protokola 5. panta noteikumiem.
      5.   Izpētes zvejas laikā gūtās nozvejas pieder kuģa īpašniekam. Aizliegts zvejot nereglamentēta izmēra zivis un to sugu zivis, kuru zveju, turēšanu uz kuģa un tirdzniecību neatļauj Gvinejas-Bisavas tiesību akti.
      7. pants
      Finansiālā ieguldījuma maksājumu apturēšana un pārskatīšana neparedzētu apstākļu gadījumā
      1.   Šā protokola 2. pantā minētā finansiālā ieguldījuma maksāšanu un īpašā maksājuma veikšanu Eiropas Savienība var apturēt, ja

                  a)

                  rodas neparedzēti apstākļi, kuri nav dabas parādības un traucē veikt zvejas darbības Gvinejas-Bisavas ekskluzīvajā ekonomikas zonā (EEZ); vai

                  b)

                  Eiropas Savienība ir konstatējusi, ka Gvinejā-Bisavā ir pārkāpti cilvēktiesību svarīgākie elementi un pamatelementi, kā arī demokrātijas principi, kas izklāstīti Kotonū nolīguma 9. pantā.

            Lēmumu par maksājumu apturēšanu pieņem pēc Pušu apspriešanās, kas notikusi vēlākais divus mēnešus pēc vienas Puses izteikta pieprasījuma, un ar nosacījumu, ka Eiropas Savienība ir izmaksājusi visas summas, kuras pienācās izmaksāt līdz maksājumu apturēšanas dienai.
      2.   Šā protokola 2. pantā minētā finansiālā ieguldījuma maksājumus un īpašā maksājuma veikšanu atsāk, tiklīdz Puses pēc apspriešanās ir vienojušās par to, ka zvejas darbības traucējošie apstākļi vairs nepastāv un/vai ka ir iespējams zvejas darbības atsākt.
      3.   ES kuģiem piešķirtās zvejas atļaujas var tikt apturētas, kamēr ir apturēta finansiālā ieguldījuma maksāšana saskaņā ar 2. pantu. Zvejas darbību atsākšanas gadījumā šo zvejas atļauju derīguma termiņu pagarina par laikposmu, kas atbilst zvejas darbību apturēšanas ilgumam.
      8. pants
      Partnerattiecību nolīguma devums Gvinejas-Bisavas zivsaimniecības politikas īstenošanā
      1.   Šā protokola 2. panta 1. punktā paredzētā finansiālā ieguldījuma daļa – 35 % no kopsummas jeb EUR 2 450 000 – sekmē Gvinejas-Bisavas zivsaimniecības politikas izstrādāšanu un īstenošanu, lai ieviestu atbildīgu zvejniecību tās ūdeņos.
      2.   Gvineja-Bisava ir atbildīga par atbilstošās summas pārvaldību saskaņā ar mērķiem, kurus Puses izvirzījušas, savstarpēji vienojoties, un ar tiem saistītajām gada un daudzgadu izpildes programmām, jo īpaši attiecībā uz zvejas resursu labu pārvaldību, zinātniskās pētniecības darba stiprināšanu, Gvinejas-Bisavas kompetento iestāžu kontroles spējas palielināšanu un zvejas produktu ieguves apstākļu uzlabošanu.
      3.   Neskarot Pušu izvirzītos mērķus un saskaņā ar prioritātēm, kas noteiktas Gvinejas-Bisavas stratēģijā zivsaimniecības nozares ilgtspējīgai attīstībai, un lai nodrošinātu ilgtspējīgu un atbildīgu nozares pārvaldību, Puses vienojas galveno uzmanību pievērst šādām atbalsta jomām: zvejas darbību uzraudzība, kontrole un pārraudzība, zinātniskā pētniecība un zvejniecības jomas pārvaldība un attīstība.
      9. pants
      Gvinejas-Bisavas zivsaimniecības politikas īstenošanai paredzētā atbalsta sniegšanas kārtība
      1.   Neierobežojot 8. panta 3. punktu, pēc šā protokola stāšanās spēkā Eiropas Savienība un Ministrija nolīguma 10. pantā paredzētajā Apvienotajā komitejā vienojas par šādiem jautājumiem:

                  a)

                  daudzgadu vadlīnijas Gvinejas-Bisavas zivsaimniecības politikas prioritāšu īstenošanai, lai ieviestu ilgtspējīgu un atbildīgu zvejniecību, un jo īpaši tās prioritātes, kas minētas 8. panta 2. punktā;

                  b)

                  gada mērķi, kas jāsasniedz, kā arī kritēriji un rādītāji, kas jāizmanto ikgadējā īstenošanas rezultātu novērtējumā. Pamatelementi, kas raksturo mērķus un darbības rādītājus, kuri jāsasniedz saskaņā ar šo protokolu, ir norādīti III pielikumā.

            2.   Šo vadlīniju, mērķu, kritēriju un novērtējuma rādītāju grozījumus Puses apstiprina Apvienotajā komitejā.
      3.   Tiklīdz Apvienotā komiteja apstiprina vadlīnijas, mērķus, kritērijus un novērtējuma rādītājus, Eiropas Savienība ir jāinformē par to, kā Gvineja-Bisava paredzējusi izlietot šā protokola 8. panta 1. punktā minēto finansiālo atbalstu.
      4.   Vēlākais 4 mēnešus pēc šā protokola spēkā stāšanās dienas Ministrija Eiropas Savienībai paziņo par to, kā tiek plānots izmantot minēto finansiālo atbalstu.
      5.   Apstiprināšanai nolīguma 10. pantā paredzētajā Apvienotajā komitejā ik gadu tiek iesniegts ziņojums par plānoto un finansēto pasākumu īstenošanas gaitu, rezultātiem un konstatētajām grūtībām.
      6.   Tomēr Eiropas Savienība patur tiesības pēc apspriešanās Apvienotajā komitejā koriģēt vai apturēt šā protokola 8. panta 1. punktā noteiktās summas izmaksāšanu, ja konkrētajā brīdī zivsaimniecības politikas īstenošanas faktisko rezultātu gadskārtējais novērtējums tam dod attiecīgu pamatojumu.
      10. pants
      Savienības uzņēmēju ekonomiskā integrēšanās Gvinejas-Bisavas zivsaimniecības nozarē
      1.   Puses apņemas veicināt Savienības uzņēmēju ekonomisko integrēšanos Gvinejas-Bisavas zivsaimniecības nozarē kopumā.
      2.   Puses apņemas veicināt Savienības un Gvinejas-Bisavas pagaidu kopuzņēmumu veidošanu, lai kopīgi izmantotu zvejas resursus Gvinejas-Bisavas ekskluzīvajā ekonomikas zonā.
      3.   Pagaidu kopuzņēmumi ir apvienības, kuras ar līgumu uz noteiktu laiku ir izveidojuši Savienības kuģu īpašnieki un fiziskas vai juridiskas personas Gvinejā-Bisavā, lai kopīgi zvejotu vai apgūtu Gvinejas-Bisavas zvejas kvotas, izmantojot vienu vai vairākus kuģus, kas peld ar Eiropas Savienības dalībvalsts karogu, un lai dalītos peļņā vai zaudējumos, kurus nes kopīgi veiktā saimnieciskā darbība.
      4.   Gvineja-Bisava piešķir atļaujas, kas vajadzīgas, lai zvejas resursu izmantošanai izveidotie kopuzņēmumi varētu darboties šīs valsts zvejas zonās.
      5.   ES kuģi, kuri iesaistās kopuzņēmumos saskaņā ar spēkā esošo protokolu, attiecībā uz šā protokola 1. panta 1. punkta a) un b) apakšpunktā minētajām zvejas kategorijām ir atbrīvoti no licences maksas. Turklāt, sākot ar trešo protokola piemērošanas gadu, Gvineja-Bisava paredz finansiālu atbalstu šādu kopuzņēmumu veidošanai. Šāda atbalsta kopējais apjoms nepārsniedz 20 % no kopējās summas, kas kuģu īpašnieku maksu veidā samaksāta saskaņā ar šo protokolu.
      6.   Apvienotā komiteja nosaka finansiālos un tehniskos noteikumus, kas ļauj sniegt šādu atbalstu un veicināt kopuzņēmumu veidošanu saskaņā ar spēkā esošo protokolu.
      11. pants
      Strīdi un protokola piemērošanas apturēšana
      1.   Šā protokola īstenošanu var apturēt pēc jebkuras Puses pieprasījuma un pēc apspriešanās Apvienotajā komitejā, ja viena no Pusēm ir konstatējusi, ka ir pārkāpti cilvēktiesību svarīgākie elementi un pamatelementi, kā arī demokrātijas principi, kas paredzēti Kotonū nolīguma 9. pantā.
      2.   Visus Pušu strīdus par šā protokola un tā pielikumu interpretāciju vai piemērošanu risina, Pusēm apspriežoties Apvienotajā komitejā, kuru vajadzības gadījumā sapulcina ārkārtas sanāksmē.
      3.   Protokola piemērošanu var apturēt pēc vienas Puses iniciatīvas, ja Pušu strīdu uzskata par nopietnu un ja apspriedēs Apvienotajā komitejā, kā paredzēts iepriekš 1. punktā, nav panākts mierizlīgums.
      4.   Lai apturētu šā protokola piemērošanu, ieinteresētajai Pusei vismaz trīs mēnešus pirms dienas, kad apturēšanai jāstājas spēkā, rakstveidā jāpaziņo par savu nodomu.
      5.   Apturēšanas gadījumā Puses turpina apspriesties, lai strīdu atrisinātu izlīgstot. Ja tas izdodas, protokola piemērošanu atsāk un finansiālo ieguldījumu samērīgi un proporcionāli iesaistītajam laikam samazina atkarībā no laikposmu, kad protokola piemērošana ir bijusi apturēta.
      12. pants
      Protokola piemērošanas apturēšana, ja Gvineja-Bisava nepilda savu apņemšanos par atbildīgu un ilgtspējīgu zvejniecību
      Ievērojot 4. panta noteikumus, ja Gvineja-Bisava nepilda savu apņemšanos virzīties uz atbildīgu un ilgtspējīgu zvejniecību, jo īpaši izpildot Gvinejas-Bisavas valdības izstrādātos gada plānus zvejniecības pārvaldībai, šā protokola piemērošanu var apturēt saskaņā ar 11. panta 3. un 4. punktu.
      13. pants
      Protokola piemērošanas apturēšana nemaksāšanas gadījumā
      Ievērojot 4. panta noteikumus, ja Eiropas Savienība neveic 2. pantā paredzētos maksājumus, šā protokola piemērošanu var apturēt ar šādiem nosacījumiem:

                  a)

                  Gvinejas-Bisavas kompetentās iestādes paziņo Eiropas Komisijai par nemaksāšanu. Eiropas Komisija izdara vajadzīgās pārbaudes un attiecīgā gadījumā ne vēlāk kā 30 darbdienās pēc paziņojuma saņemšanas veic maksājumu.

                  b)

                  Ja maksājums nav veikts un tas nav ticis pienācīgi pamatots a) apakšpunktā noteiktajā termiņā, Gvinejas-Bisavas kompetentās iestādes ir tiesīgas apturēt šā protokola piemērošanu. Par to tās tūlīt informē Eiropas Komisiju.

            Šā protokola piemērošanu atsāk, tiklīdz ir veikti attiecīgie maksājumi.
      14. pants
      Stāšanās spēkā
      1.   Šis protokols un tā pielikumi stājas spēkā dienā, kad Puses viena otrai ir paziņojušas par vajadzīgo procedūru pabeigšanu.
      2.   Tos piemēro no 2011. gada 16. jūnija.
      3.   Šo protokolu un tā pielikumus piemēro vienu gadu no dienas, kad sākas protokola provizoriskā piemērošana. Puses apņemas pēc iespējas drīzāk uzsākt sarunas, lai noslēgtu jaunu protokolu, ar ko aizstāt šo protokolu pēc tā darbības termiņa beigām. Puses tiecas pabeigt šīs sarunas ilgākais 9 mēnešu laikā, proti, līdz 2012. gada 15. martam.

         Съставено в Брюксел на двадесети декември две хиляди и единадесета година.
         Hecho en Bruselas, el veinte de diciembre de dos mil once.
         V Bruselu dne dvacátého prosince dva tisíce jedenáct.
         Udfærdiget i Bruxelles den tyvende december to tusind og elleve.
         Geschehen zu Brüssel am zwanzigsten Dezember zweitausendelf.
         Kahe tuhande üheteistkümnenda aasta detsembrikuu kahekümnendal päeval Brüsselis.
         Έγινε στις Βρυξέλλες, στις είκοσι Δεκεμβρίου δύο χιλιάδες έντεκα.
         Done at Brussels on the twentieth day of December in the year two thousand and eleven.
         Fait à Bruxelles, le vingt décembre deux mille onze.
         Fatto a Bruxelles, addì venti dicembre duemilaundici.
         Briselē, divi tūkstoši vienpadsmitā gada divdesmitajā decembrī.
         Priimta du tūkstančiai vienuoliktų metų gruodžio dvidešimtą dieną Briuselyje.
         Kelt Brüsszelben, a kétezer-tizenegyedik év december havának huszadik napján.
         Magħmul fi Brussell, fl-għoxrin jum ta’ Diċembru tas-sena elfejn u ħdax.
         Gedaan te Brussel, de twintigste december tweeduizend elf.
         Sporządzono w Brukseli dnia dwudziestego grudnia roku dwa tysiące jedenastego.
         Feito em Bruxelas, em vinte de Dezembro de dois mil e onze.
         Întocmit la Bruxelles la douăzeci decembrie două mii unsprezece.
         V Bruseli dňa dvadsiateho decembra dvetisícjedenásť.
         V Bruslju, dne dvajsetega decembra leta dva tisoč enajst.
         Tehty Brysselissä kahdentenakymmenentenä päivänä joulukuuta vuonna kaksituhattayksitoista.
         Som skedde i Bryssel den tjugonde december tjugohundraelva.

            За Европейския съюз
            Por la Unión Europea
            Za Evropskou unii
            For Den Europæiske Union
            Für die Europäische Union
            Euroopa Liidu nimel
            Για την Ευρωπαϊκή Ένωση
            For the European Union
            Pour l'Union européenne
            Per l'Unione europea
            Eiropas Savienības vārdā –
            Europos Sąjungos vardu
            Az Európai Unió részéről
            Għall-Unjoni Ewropea
            Voor de Europese Unie
            W imieniu Unii Europejskiej
            Pela União Europeia
            Pentru Uniunea Europeană
            Za Európsku úniu
            Za Evropsko unijo
            Euroopan unionin puolesta
            För Europeiska unionen

            За Република Гвинея Бисау
            Por la República de Guinea-Bissau
            Za Republiku Guinea-Bissau
            For Republikken Guinea-Bissau
            Für die Republik Guinea-Bissau
            Guinea-Bissau Vabariigi nimel
            Για την Δημοκρατία της Γουινέας-Μπισσάου
            For the Republic of Guinea-Bissau
            Pour la République de Guinée-Bissau
            Per la Repubblica di Guinea-Bissau
            Gvinejas-Bisavas Republikas vārdā –
            Bisau Gvinėjos Respublikos vardu
            A Bissau-guineai Köztársaság részéről
            Għar-Repubblika tal-Ginea Bissaw
            Voor de Republiek Guinee-Bissau
            W imieniu Republiki Gwinei Bissau
            Pela República da Guiné-Bissau
            Pentru Republica Guineea-Bissau
            Za Guinejsko-bissauskú republiku
            Za Republiko Gvinejo Bissau
            Guinea-Bissaun tasavallan puolesta
            För Republiken Guinea-Bissau

         I PIELIKUMS

            ES KUĢU ZVEJAS DARBĪBAS NOSACĪJUMI GVINEJAS-BISAVAS ZVEJAS ZONĀ

         I   NODAĻA

            ZVEJAS LICENČU PIEPRASĪŠANA UN IZDOŠANA

            1.   IEDAĻA

               Vispārīgi noteikumi visiem kuģiem

         1.   Tikai uz licenci tiesīgi kuģi var saņemt šādu licenci, lai zvejotu Gvinejas-Bisavas zvejas zonā.
         2.   Kuģis ir tiesīgs zvejot, ja nedz tā īpašniekam, nedz kapteinim, nedz pašam kuģim nav aizliegts zvejot Gvinejā-Bisavā. To saistībām pret Gvinejas-Bisavas iestādēm jābūt nokārtotām tādā nozīmē, ka tiem jābūt izpildījušiem visas saistības, kuras izriet no zvejas darbībām, ko tie Gvinejā-Bisavā veic saskaņā ar šīs valsts un Savienības noslēgtajiem zivsaimniecības nolīgumiem.
         3.   Zvejas licenci pieprasījušos ES kuģus var pārstāvēt Gvinejā-Bisavā rezidējošs aģents. Aģenta vārdu un uzvārdu vai nosaukumu un adresi norāda licences pieprasījumā.
         4.   Savienības kompetentās iestādes vismaz 20 dienas pirms vēlamā licences derīguma termiņa sākuma ar Gvinejā-Bisavā atrodošās Eiropas Savienības delegācijas starpniecību iesniedz Ministrijai pieprasījumu par katru kuģi, kas vēlas zvejot saskaņā ar nolīgumu.
         5.   Pieprasījumus Ministrijai iesniedz, izmantojot Gvinejas-Bisavas valdības piedāvātās veidlapas, kuru paraugs pievienots 1. papildinājumā. Gvinejas-Bisavas kompetentās iestādes veic visus vajadzīgos pasākumus, lai ar licences pieprasījumiem saņemtos datus uzskatītu par konfidenciāliem. Šos datus izmanto vienīgi saistībā ar zivsaimniecības nolīguma īstenošanu.
         6.   Katram licences pieprasījumam pievieno šādus dokumentus:

                     —

                     pierādījums par maksas nokārtošanu uz licences derīguma termiņa laiku, kā arī VII nodaļas 13. punktā paredzētās summas samaksas pierādījums,

                     —

                     visi citi dokumenti vai apliecinājumi, kas jāuzrāda saskaņā ar īpašiem noteikumiem, kuri attiecas uz konkrētā tipa kuģiem atbilstīgi šā protokola noteikumiem.

               7.   Maksas ieskaita Gvinejas-Bisavas iestāžu norādītajā bankas kontā.
         8.   Maksā ietilpst visas valsts un vietējās nodevas, izņemot ostas nodokļus un maksu par pakalpojumiem.
         9.   Visiem kuģiem licences izdod 20 dienās pēc tam, kad Ministrija ir saņēmusi visus 6. punktā minētos dokumentus, un kuģu īpašnieki vai viņu aģenti licences saņem ar Gvinejā-Bisavā atrodošās Eiropas Savienības delegācijas starpniecību.
         10.   Ja licences parakstīšanas dienā Eiropas Savienības delegācijas biroji ir slēgti, licenci var nosūtīt tieši kuģa aģentam, un tās kopiju nosūta Eiropas Savienības delegācijai.
         11.   Licenci izdod konkrētam kuģim, un to nevar izmantot cits kuģis.
         12.   Tomēr pēc Eiropas Savienības pieprasījuma, ja ir pierādīts nepārvaramas varas gadījums, kuģa licenci bez papildu maksas aizstāj ar jaunu licenci, ko izdod citam kuģim ar līdzīgiem tehniskajiem parametriem. Ja aizstājējam kuģim reģistrētā bruto tilpība (BRT) ir lielāka par aizstājamā kuģa BRT, licences maksas starpību sedz proporcionāli atbilstošajam laikam.
         13.   Aizstājamā kuģa īpašnieks vai aģents ar Eiropas Savienības delegācijas starpniecību nogādā anulēto licenci Ministrijai.
         14.   Jaunā licence kļūst derīga dienā, kad kuģa īpašnieks nogādā anulēto licenci Ministrijai. Eiropas Savienības delegāciju Gvinejā-Bisavā informē par licences tiesību tālāknodošanu.
         15.   Neskarot I nodaļas 2. iedaļas 1. punktu, licencei vienmēr jāatrodas uz kuģa.
         16.   Puses vienojas veicināt tādas licenču sistēmas ieviešanu, kurā iepriekš minētās informācijas un dokumentu apmaiņa pilnībā notiek elektroniski. Puses vienojas veicināt drīzu papīra licenču aizstāšanu ar elektronisku to ekvivalentu, piemēram, ar to kuģu sarakstu, kuriem ir atļauts zvejot Gvinejas-Bisavas zvejas zonā.
         17.   Puses apņemas Apvienotajā komitejā visas Protokolā iekļautās atsauces uz BRT aizstāt ar BT un attiecīgi koriģēt visus saistītos noteikumus. Pirms šādas aizstāšanas Puses tiekas attiecīgās tehniskajās apspriedēs.

            2.   IEDAĻA

               Īpaši noteikumi tunzivju zvejas kuģiem un kuģiem zvejai ar dreifējošām āķu jedām

         1.   Licencei vienmēr jāatrodas uz kuģa. Eiropas Savienība pastāvīgi atjaunina to kuģu provizorisku sarakstu, kuri ir pieprasījuši zvejas licences saskaņā ar šā protokola noteikumiem. Tūlīt pēc šā saraksta izveidošanas un ikreiz, kad to atjaunina, sarakstu dara zināmu Gvinejas-Bisavas iestādēm. Saņēmusi provizorisko sarakstu un paziņojumu par avansa maksājumu, kuru Eiropas Komisija nosūta Gvinejas-Bisavas iestādēm, Gvinejas-Bisavas kompetentā iestāde attiecīgo kuģi iekļauj zvejot tiesīgo kuģu sarakstā un šo sarakstu nosūta par zvejas inspekciju atbildīgajām iestādēm un Eiropas Savienības delegācijai Gvinejā-Bisavā. Šādā gadījumā Eiropas Savienības delegācija kuģa īpašniekam nosūta apliecinātu minētā saraksta kopiju, kuru viņš glabā uz kuģa un kura aizstāj zvejas licenci līdz tās izdošanai, ko veic Gvinejas-Bisavas kompetentā iestāde.
         2.   Licences ir derīgas vienu gadu.
         3.   Maksas aprēķina katram kuģim, pamatojoties uz gada likmēm, kas norādītas šajā protokolā iekļautajās zvejas tehnisko datu lapās. Licencēm, kas izsniegtas uz trim vai sešiem mēnešiem, maksas aprēķina proporcionāli laikam, pieskaitot attiecīgi 3 % vai 2 %, lai segtu licences sagatavošanas izdevumus.
         4.   Licences izdod pēc tam, kad saskaņā ar atbilstošo tehnisko datu lapu ir veikti vienotas likmes maksājumi kompetentajām valsts iestādēm.
         5.   Galīgo paziņojumu par maksām, kuras jāveic par kārtējo gadu, Eiropas Komisija sagatavo vēlākais nākamā gada 15. jūnijā, pamatojoties uz kuģu īpašnieku veiktajām nozvejas deklarācijām, kuras ar Eiropas Savienības delegācijas starpniecību apstiprinājuši par nozvejas datu pārbaudi atbildīgie dalībvalstu zinātniskie institūti, piemēram, IRD [Institut de Recherche pour le Développement], IEO [Instituto Español de Oceanografia] un IPIMAR [Instituto Português de Investigação Marítima].
         6.   Šo paziņojumu nosūta vienlaikus Ministrijai un kuģu īpašniekiem.
         7.   Iespējamo papildu maksājumu kuģu īpašnieki vēlākais 2012. gada 31. jūlijā samaksā Gvinejas-Bisavas kompetentajām iestādēm, attiecīgās summas ieskaitot šīs nodaļas 1. iedaļas 7. punktā minētajā kontā.
         8.   Tomēr, ja galīgajā paziņojumā norādītā summa ir mazāka nekā 3. punktā noteiktais avansa maksājums, starpību kuģa īpašniekam neatlīdzina.

            3.   IEDAĻA

               Īpaši noteikumi traleriem

         1.   Papildus šīs nodaļas 1. iedaļas 6. punktā minētajiem dokumentiem visiem licences pieprasījumiem, kurus iesniedz par šajā iedaļā minētajiem kuģiem, jāpievieno:

                     —

                     apliecināta kopija dalībvalsts izdotam dokumentam, kurš apliecina kuģa tilpību, kas izteikta kā BRT, un

                     —

                     Ministrijas izdots atbilstības apliecinājums par to, ka kuģis ir izgājis tehnisko pārbaudi, kas veikta saskaņā ar VIII nodaļas 3.2. punktu.

               2.   Ja licences pieprasījumu iesniedz par kuģi, kuram jau ir bijusi izdota licence saskaņā ar šo protokolu un kura tehniskie raksturlielumi nav mainījušies, minēto pieprasījumu ar Bisavā atrodošās Eiropas Savienības delegācijas starpniecību iesniedz Ministrijai, tam pievienojot vienīgi pierādījumu par to, ka ir veiktas attiecīgajiem laikposmiem atbilstošās maksas un ir iemaksāta VII nodaļas 13. punktā paredzētā summa. Ministrija atļauj izdot jaunu licenci, kurā iekļauj atsauci uz pirmo licences pieprasījumu, kas iesniegts saskaņā ar spēkā esošo protokolu.
         3.   Licences derīguma termiņu nosaka, pamatojoties uz šādiem gadu ilgiem laika posmiem:

                     —

                     :

                     pirmais laikposms

                     :

                     no 2011. gada 16. jūnija līdz 2011. gada 31. decembrim,

                     —

                     :

                     otrais laikposms

                     :

                     no 2012. gada 1. janvāra līdz 2012. gada 15. jūnijam.

               4.   Licence nedrīkst stāties spēkā vienā no minētajiem periodiem un beigties citā.
         5.   Ceturksnis ir viens no trīs mēnešus ilgiem laikposmiem, un tas sākas 1. janvārī, 1. aprīlī, 1. jūlijā vai 1. oktobrī, izņemot Protokola pirmo un pēdējo laikposmu, kad tas ilgst no 2011. gada 16. jūnija līdz 2011. gada 30. septembrim un no 2012. gada 1. aprīļa līdz 2012. gada 15. jūnijam.
         6.   Licences derīguma termiņš ir viens gads, seši mēneši vai trīs mēneši. Tās var atjaunot.
         7.   Licencei pastāvīgi jāatrodas uz kuģa.
         8.   Maksas aprēķina katram kuģim, pamatojoties uz gada likmēm, kas norādītas šajā protokolā iekļautajās zvejas tehnisko datu lapās. Licencēm, kas izsniegtas uz trim vai sešiem mēnešiem, maksas aprēķina proporcionāli laikam, pieskaitot attiecīgi 3 % vai 2 %, lai segtu licences sagatavošanas izdevumus.
         II   NODAĻA

            ZVEJAS ZONAS

         Šā protokola 1. pantā minētie ES kuģi zvejas darbības drīkst veikt ūdeņos, kas atrodas tālāk par 12 jūras jūdzēm no bāzes līnijām.
         III   NODAĻA

            NOZVEJAS DATU PAZIŅOŠANAS KĀRTĪBA KUĢIEM, KAM ATĻAUTS ZVEJOT GVINEJAS-BISAVAS ŪDEŅOS

         1.   Šajā pielikumā ES kuģa zvejas reisa ilgums ir:

                     —

                     laikposms, kas aizritējis no ieiešanas Gvinejas-Bisavas zvejas zonā līdz iziešanai no tās, vai

                     —

                     laikposms, kas aizritējis no ieiešanas Gvinejas-Bisavas zvejas zonā līdz nozvejas pārkraušanai citā kuģī, vai

                     —

                     laikposms, kas aizritējis no ieiešanas Gvinejas-Bisavas zvejas zonā līdz nozvejas izkraušanai Gvinejā-Bisavā.

               2.   Visiem kuģiem, kam saskaņā ar nolīgumu ir atļauts zvejot Gvinejas-Bisavas ūdeņos, nozvejas dati jāpaziņo Ministrijai, ievērojot šādu kārtību:

                     2.1.

                     Nozvejas deklarācijā norāda nozvejas, ko kuģis guvis katrā atsevišķā reisā. Ikviena zvejas reisa beigās un katrā ziņā pirms kuģa iziešanas no Gvinejas-Bisavas ūdeņiem nozvejas datus pa faksu, pa pastu vai pa e-pastu paziņo Ministrijai, bet šā paziņojuma kopiju ar Savienības delegācijas Gvinejā-Bisavā starpniecību nosūta Eiropas Komisijai. Ja paziņošanai izmanto elektronisko pastu, ziņojuma saņemšanas apstiprinājumu abi tā saņēmēji nekavējoties elektroniskā veidā nosūta kuģim, papildus nosūtot kopiju viens otram. Tunzivju zvejas kuģi šādus paziņojumus nosūta katras zvejas sezonas beigās.

                     2.2.

                     Oriģināleksemplārus nozvejas datu paziņojumiem, kuri pa faksu vai pa e-pastu nosūtīti licences gadu ilgā derīguma laikā I nodaļas 2. iedaļas 2. punkta nozīmē (tunzivju zvejas kuģiem) un 3. iedaļas 3. punkta nozīmē (traleriem), 45 dienās pēc pēdējā reisa, kas veikts minētajā termiņā, nosūta Ministrijai, izmantojot fizisku datu nesēju. Cietās kopijas nosūta Eiropas Savienības delegācijai Gvinejā-Bisavā.

                     2.3.

                     Nozvejotos daudzumus tunzivju zvejas kuģi un kuģi zvejai ar dreifējošām āķu jedām deklarē attiecīgajā zvejas žurnāla lapā, kuras paraugs pievienots 2. papildinājumā. Par laiku, kurā kuģis nav atradies Gvinejas-Bisavas ūdeņos, zvejas žurnālā veic ierakstu “Ārpus Gvinejas-Bisavas EEZ”.

                     2.4.

                     Traleri nozveju deklarē, izmantojot veidlapu, kuras paraugs pievienots 3. papildinājumā, un norāda kopējos nozvejotos daudzumus katrai sugai par katru kalendāra mēnesi vai tā daļu.

                     2.5.

                     Veidlapas aizpilda salasāmi, un aizpildītās veidlapas paraksta kuģa kapteinis.

               3.   Ja netiek ievēroti šīs nodaļas noteikumi, Gvinejas-Bisavas valdībai ir tiesības līdz attiecīgo formalitāšu nokārtošanai apturēt pārkāpēja kuģa licences darbību un piemērot kuģa īpašniekam sankcijas saskaņā ar spēkā esošajiem Gvinejas-Bisavas tiesību aktiem, bet atkārtota pārkāpuma gadījumā – neatjaunot licenci. Par to informē Eiropas Komisiju.
         Puses vienojas meklēt risinājumu, lai izveidotu sistēmu elektroniskai šīs informācijas apmaiņai.
         IV   NODAĻA

            PIEZVEJA

         Piezvejas apjomu katrā no protokolā paredzētajiem zvejas kategorijām nosaka saskaņā ar Gvinejas-Bisavas tiesību aktiem un norāda atbilstošajās tehnisko datu lapās.
         V   NODAĻA

            JŪRNIEKU NODARBINĀŠANA

         Kuģu īpašnieki, kuriem ir saskaņā ar nolīgumu izdotas zvejas licences, piedalās Gvinejas-Bisavas valstspiederīgo praktiskajā arodapmācībā un dod ieguldījumu darba tirgus uzlabošanā ar šādiem nosacījumiem un ierobežojumiem.

                     1.

                     Katrs tralera īpašnieks apņemas nodarbināt:

                                 —

                                 trīs zvejniekus, ja kuģa BRT ir mazāka nekā 250 tonnas,

                                 —

                                 četrus zvejniekus, ja kuģa BRT ir no 250 līdz 400 tonnām,

                                 —

                                 piecus zvejniekus, ja kuģa BRT ir no 400 līdz 650 tonnām,

                                 —

                                 sešus zvejniekus, ja kuģa BRT ir lielāka nekā 650 tonnas.

                     2.

                     Kuģu īpašnieki tiecas nodarbināt iespējami vairāk Gvinejas-Bisavas jūrnieku.

                     3.

                     Kuģu īpašnieki ar aģentu starpniecību brīvi izvēlas zvejniekus, kurus tie nodarbina uz saviem kuģiem.

                     4.

                     Kuģa īpašnieks vai viņa aģents Ministrijai paziņo uz attiecīgā kuģa nodarbināto Gvinejas-Bisavas jūrnieku vārdus, norādot viņu statusu apkalpē.

                     5.

                     Uz ES kuģiem nodarbināto jūrnieku tiesības ir tādas, kā noteikts Starptautiskās Darba organizācijas (ILO) Deklarācijā par pamatprincipiem un pamattiesībām darbā. Tas jo īpaši attiecas uz apvienošanās brīvību un darba koplīguma slēgšanas tiesību faktisku atzīšanu, kā arī diskriminācijas novēršanu attiecībā uz nodarbinātību un profesijām.

                     6.

                     Gvinejas-Bisavas jūrnieku darba līgumus noslēdz kuģu īpašnieku aģents vai aģenti un jūrnieki un/vai viņu arodbiedrības vai pārstāvji saziņā ar Ministriju; katrs līguma parakstītājs saņem vienu tā eksemplāru. Šie līgumi garantē jūrnieku sociālo nodrošinājumu, tostarp dzīvības un veselības apdrošināšanu un apdrošināšanu pret nelaimes gadījumiem.

                     7.

                     Gvinejas-Bisavas jūrnieku algu maksā kuģu īpašnieki. Par algas apmēru pirms licences izdošanas vienojas kuģu īpašnieki vai viņu aģenti un Gvinejas-Bisavas iestādes. Tomēr Gvinejas-Bisavas jūrnieku atalgojuma nosacījumi nedrīkst būt neizdevīgāki par Gvinejas-Bisavas kuģu apkalpes atalgojuma nosacījumiem un – nekādā ziņā – par ILO standartos paredzētajiem nosacījumiem.

                     8.

                     Visi jūrnieki, kas pieņemti darbā uz ES kuģiem, piesakās attiecīgā kuģa kapteinim iepriekšējā dienā pirms paredzētās uzkāpšanas uz kuģa. Ja jūrnieks nepiesakās noteiktajā dienā un laikā, kuģa īpašnieks automātiski tiek atbrīvots no pienākuma nodarbināt minēto jūrnieku.

                     9.

                     Ja Gvinejas-Bisavas jūrniekus uz kuģa nenodarbina iepriekšējā punktā neminētu iemeslu dēļ, attiecīgo ES kuģu īpašniekiem par attiecīgo zvejas gadu iespējami drīz jāsamaksā vienotas likmes summa, kuras apmērs atbilst uz kuģa nenodarbināto jūrnieku atalgojumam.

                     10.

                     Šo summu iemaksā īpašā kontā, kuru iepriekš norādījušas Gvinejas-Bisavas kompetentās iestādes, un to izmantos, lai papildinātu finansējumu valsts arodizglītības struktūrām zvejniecības jomā.

               VI   NODAĻA

            TEHNISKIE PASĀKUMI

         1.   Kuģiem, kas zvejo tālu migrējošo sugu zivis, jāievēro ICCAT pieņemtie pasākumi un saistošie ieteikumi par zvejas rīkiem un to tehniskajām specifikācijām, kā arī visi pārējie tehniskie pasākumi, kas piemērojami šo kuģu veiktajām zvejas darbībām.
         2.   Konkrēti pasākumi attiecībā uz traleriem ir paredzēti atbilstošajās tehnisko datu lapās.
         3.   Zvejas aizliegumus vai zvejas zonu slēgšanu bioloģiskās atjaunošanās laikā Gvineja-Bisava nediskriminējošā veidā piemēro visiem kuģiem, kuri piedalās attiecīgajā zvejā, neatkarīgi no tā, vai tie ir pašu kuģi, ES kuģi vai kuģi, kas peld ar kādas trešās valsts karogu.
         4.   Vajadzības gadījumā, pamatojoties uz ietekmes analīzi, Puses Apvienotajā komitejā vienojas par koriģējošu pasākumu piemērošanu saistībā ar bioloģisko atjaunošanos.
         5.   Ja Gvinejai-Bisavai jāveic ārkārtas pasākumi, kuri ietver zvejas aizliegšanu iepriekš 3. punktā neminētos apstākļos vai šāda aizlieguma paturēšanu spēkā uz ilgāku laiku nekā paredzēts, tiek sasaukta Apvienotā komiteja, lai novērtētu to, kāda būs šādu pasākumu piemērošanas ietekme uz ES kuģiem.
         6.   Ja 4. un 5. punkta piemērošana ir saistīta ar zvejas aizlieguma periodu pagarināšanu, Puses apspriežas Apvienotajā komitejā, lai koriģētu finansiālā ieguldījuma apjomu atbilstoši zvejas iespēju samazinājumam, kuru Savienībai rada šie pasākumi.
         VII   NODAĻA

            NOVĒROTĀJI UZ TRALERIEM

         1.   Kuģi, kuriem atļauts zvejot Gvinejas-Bisavas ūdeņos saskaņā ar nolīgumu, uzņem Gvinejas-Bisavas izraudzītus novērotājus, ievērojot šādus nosacījumus.
         1.1.   Katrs traleris uzņem uz kuģa novērotāju, kuru izraudzījusies par zivsaimniecību atbildīgā ministrija. Šādā gadījumā ostu, kurā novērotājs uzkāpj uz kuģa, nosaka pēc vienošanās starp ministriju, kas atbild par zivsaimniecības nozari, un kuģu īpašniekiem vai viņu aģentiem.
         1.2.   Ministrija izveido to kuģu sarakstu, kuriem jāuzņem novērotāji, un sagatavo izraudzīto novērotāju sarakstu. Šos sarakstus pastāvīgi atjaunina. Tiklīdz saraksti ir gatavi, tos nosūta Eiropas Komisijai, un turpmāk šādus sūtījumus veic ik pēc trim mēnešiem, ja saraksti šajā laikā ir tikuši atjaunināti.
         1.3.   Reizē ar licences izdošanu Ministrija paziņo attiecīgajiem kuģu īpašniekiem vai viņu aģentiem tā novērotāja vārdu un uzvārdu, kurš izraudzīts uzņemšanai uz kuģa.
         2.   To, cik ilgi novērotājs paliek uz kuģa, nosaka Ministrija, bet parasti šis laiks nepārsniedz novērotāja pienākumu izpildei vajadzīgo laiku. Ministrija kuģa īpašnieku vai viņa aģentu par to informē tad, kad paziņo, kurš novērotājs izraudzīts darbam uz konkrētā kuģa.
         3.   Kuģu īpašnieki vai viņu aģenti un Gvinejas-Bisavas iestādes vienojas par nosacījumiem, ar kādiem novērotājus uzņem uz kuģa.
         4.   Pirmā zvejas reisa sākumā novērotāju uz kuģa uzņem Gvinejas-Bisavas ostā, bet licences atjaunošanas gadījumā – kuģa īpašnieka izraudzītā ostā.
         5.   Attiecīgie kuģu īpašnieki divās nedēļās un desmit dienas iepriekš paziņo, kurā datumā un ostā plānots uzņemt novērotājus.
         6.   Ja novērotāju uz kuģa uzņem ārvalsts ostā, viņa ceļa izdevumus sedz kuģa īpašnieks. Ja kuģis, uz kura atrodas Gvinejas-Bisavas novērotājs, iziet no Gvinejas-Bisavas zvejas zonas, jāveic visi attiecīgie pasākumi, lai nodrošinātu iespējami drīzu novērotāja atgriešanos, un tās izdevumus sedz kuģa īpašnieks.
         7.   Ja novērotājs neierodas norunātajā laikā un vietā un neierodas arī turpmākajās divpadsmit stundās pēc norunātā laika, kuģa īpašnieks tiek automātiski atbrīvots no pienākuma uzņemt šo novērotāju uz kuģa.
         8.   Novērotājam uz kuģa ir virsnieka statuss. Kamēr kuģis atrodas Gvinejas-Bisavas ūdeņos, viņa uzdevumi ir šādi:

                     8.1.

                     novērot kuģu zvejas darbības;

                     8.2.

                     pārbaudīt zvejas darbībās iesaistīto kuģu atrašanās vietas koordinātas;

                     8.3.

                     ņemt bioloģiskos paraugus zinātniskajām programmām;

                     8.4.

                     atzīmēt izmantotos zvejas rīkus;

                     8.5.

                     pārbaudīt zvejas žurnālā reģistrētos datus attiecībā uz Gvinejas-Bisavas ūdeņos gūto nozveju;

                     8.6.

                     pārbaudīt piezvejas procentuālo daudzumu un novērtēt izmetumu apjomu;

                     8.7.

                     vismaz reizi nedēļā pārraidīt pa radio nozvejas datus, tostarp uz kuģa esošās nozvejas un piezvejas datus.

               9.   Kapteinis dara visu iespējamo, lai nodrošinātu novērotāja fizisko drošību un labklājību viņa pienākumu izpildes laikā.
         10.   Novērotāju apgādā ar visu, kas nepieciešams viņa pienākumu veikšanai. Kapteinis viņam nodrošina piekļuvi sakaru līdzekļiem, kas vajadzīgi novērotāja pienākumu izpildei, dokumentiem, kuri ir tieši saistīti ar kuģa veikto zvejas darbību, tostarp zvejas žurnālam un navigācijas žurnālam, kā arī kuģa daļām, kurām nepieciešams piekļūt, lai atvieglotu novērotāja pienākumu izpildi.
         11.   Atrazdamies uz kuģa, novērotājs:

                     11.1.

                     veic visus vajadzīgos pasākumus, lai nodrošinātu to, ka viņa ierašanās un uzturēšanās uz kuģa nepārtrauc un nekavē zveju;

                     11.2.

                     saudzē materiālus un aprīkojumu, kas atrodas uz kuģa, un ievēro visu attiecīgā kuģa dokumentu konfidencialitāti;

                     11.3.

                     sagatavo ziņojumu par savu darbību, kuru nosūta kompetentajām Gvinejas-Bisavas iestādēm. Minētās iestādes, veikušas šā ziņojuma apstrādi, nedēļas laikā nosūta ziņojuma kopiju Eiropas Savienības delegācijai Bisavā.

               12.   Novērošanas laika beigās pirms nokāpšanas no kuģa novērotājs sagatavo ziņojumu par savu darbību, ko nosūta kompetentajām Gvinejas-Bisavas iestādēm, un šā ziņojuma kopiju nosūta Eiropas Komisijai. Novērotājs ziņojumu paraksta kapteiņa klātbūtnē, un kapteinis var ziņojumam pievienot vai likt pievienot, viņaprāt, būtiskas piezīmes, kuras kapteinis paraksta. Kad novērotājs nokāpj no kuģa, vienu ziņojuma kopiju nodod kuģa kapteinim.
         13.   Kuģa īpašnieks sedz izmaksas par novērotāja uzturēšanos uz kuģa tādos pašos sadzīves apstākļos, kādos uzturas kuģa virsnieki, ņemot vērā praktiskās iespējas, kas pieejamas uz kuģa.
         Lai palīdzētu segt izmaksas, kas saistītas ar novērotāja atrašanos uz kuģa, vienlaikus ar pārējām maksām kuģa īpašnieks pārskaita Gvinejas-Bisavas iestādēm arī summu, kuras apjoms par vienu kuģi, kurš veic zvejas darbības Gvinejas-Bisavas ūdeņos, ir EUR 12 par BRT tonnu gadā (proporcionāli iesaistītajam laikam).
         14.   Novērotāju algu maksā un sociālās iemaksas veic Ministrija.
         VIII   NODAĻA

            NOVĒROTĀJI UZ TUNZIVJU ZVEJAS KUĢIEM

         Puses savstarpēji un ar citām ieinteresētajām valstīm iespējami drīz apspriežas par reģionālo novērotāju sistēmas izveidošanu un par kompetentās reģionālās zvejniecības organizācijas izvēli.
         IX   NODAĻA

            UZRAUDZĪBA

         1.   Saskaņā ar I nodaļas 2. iedaļas 1. punktu Eiropas Savienības rīcībā ir pastāvīgi atjaunināts to kuģu saraksts, kam saskaņā ar šo protokolu ir izdotas zvejas licences. Tūlīt pēc šā saraksta izveidošanas un ikreiz, kad to atjaunina, sarakstu nosūta par zvejas kontroli atbildīgajām Gvinejas-Bisavas iestādēm.
         2.   Kuģus, kas zvejo tālu migrējošo sugu zivis, iepriekšējā punktā minētajā sarakstā iekļauj pēc tam, kad ir saņemts paziņojums par šā pielikuma I nodaļas 2. iedaļas 3. punktā minētā avansa iemaksu. Šādā gadījumā kuģa īpašniekam nosūta apliecinātu minētā tunzivju zvejas kuģu saraksta kopiju, kuru viņš glabā uz kuģa un kurš aizstāj zvejas licenci līdz tās izdošanai, ko veic Gvinejas-Bisavas kompetentā iestāde.
         3.   Traleru tehniskās pārbaudes
         3.1.   Reizi gadā, kā arī pēc tilpības vai zvejas kategorijas maiņas, kuras rezultātā zvejo ar citiem zvejas rīkiem, ES traleriem jāpiesakās Gvinejas-Bisavas ostā pārbaudei, ko paredz spēkā esošie tiesību akti. Šādai inspekcijai jānotiek 48 stundu laikā pēc kuģa ienākšanas ostā.
         3.2.   Ja inspekcija pabeigta ar apmierinošu rezultātu, kuģa kapteinim izsniedz sertifikātu, kura derīguma termiņš ir tāds pats kā zvejas licencei un kurš tiek automātiski atjaunots, ja kuģa licenci atjauno attiecīgā gada laikā. Tomēr maksimālais derīguma termiņš nedrīkst pārsniegt vienu gadu. Šis sertifikāts vienmēr jāglabā uz kuģa.
         3.3.   Tehniskajā pārbaudē novērtē kuģa tehnisko parametru un zvejas rīku atbilstību prasībām, kā arī pārliecinās par noteikumu ievērošanu attiecībā uz kuģa apkalpi.
         3.4.   Kuģa īpašnieks sedz maksu par pārbaudi pēc Gvinejas-Bisavas tiesību aktos noteiktā tarifa. Tā nevar būt lielāka kā summa, ko citi kuģi parasti maksā par tiem pašiem pakalpojumiem.
         3.5.   Ja kuģa īpašnieks neievēro iepriekš 3.1. punktā un 3.2. punktā paredzētos noteikumus, zvejas licences darbība tiek automātiski apturēta līdz attiecīgo saistību izpildei.
         4.   Kuģa ieiešana zonā un iziešana no tās:

                     ES kuģi, kuri zvejas darbības Gvinejas-Bisavas zvejas zonā veic saskaņā ar nolīgumu, pa radio paziņo par zivsaimniecību atbildīgajai ministrijai datumu, laiku un kuģa atrašanās vietu ikreiz, kad šis kuģis ieiet Gvinejas-Bisavas zvejas zonā vai iziet no tās.

                     Attiecīgo radio izsaukuma signālu, frekvenci un radiostacijas darba laiku par zivsaimniecību atbildīgā ministrija kuģa īpašniekiem paziņo tad, kad tā izdod licenci.

                     Ja informāciju pa radio paziņot nav iespējams, kuģi drīkst izmantot citus sakaru līdzekļus, piemēram, teleksu, faksu (numuri 201157, 201957, 206950) vai telegrāfu.

               4.1.   ES kuģi vismaz 24 stundas iepriekš ziņo Ministrijai par plānoto ienākšanu Gvinejas-Bisavas zvejas zonā vai par iziešanu no tās. Tunzivju zvejas kuģiem šis termiņš ir 6 stundas.
         4.2.   Ziņojot par iziešanu no zvejas zonas, kuģi dara zināmu gan atrašanās vietu, gan uz kuģa esošās nozvejas apjomu pa sugām. Šo informāciju vēlams paziņot pa faksu vai – kuģiem, kuri nav aprīkoti ar faksu, – pa radio vai pa e-pastu.
         4.3.   Ja kuģis zvejo, neinformējot par to Ministriju, uzskata, ka šis kuģis zvejo bez licences.
         4.4.   Izdodot zvejas licenci, kuģiem paziņo arī attiecīgos faksa un tālruņa numurus un e-pasta adreses.
         5.   Kontroles procedūras
         5.1.   Gvinejas-Bisavas ūdeņos zvejojošo ES kuģu kapteiņi atļauj uzņemt uz kuģa par zvejas darbību inspekciju un kontroli atbildīgās Gvinejas-Bisavas amatpersonas un atvieglo viņu pienākumu izpildi.
         5.2.   Minētās amatpersonas paliek uz kuģa tikai tik ilgi, cik vajadzīgs viņu pienākumu izpildei.
         5.3.   Pēc katras veiktās inspekcijas un kontroles kuģa kapteinim izdod attiecīgu apliecinājumu.
         6.   Kuģa aizturēšana
         6.1.   Ministrija ar Gvinejā-Bisavā atrodošās tās delegācijas starpniecību ne vēlāk kā pēc 48 stundām informē Eiropas Komisiju par visiem ES kuģu aizturēšanas gadījumiem Gvinejas-Bisavas ūdeņos un par piemērotajām sankcijām.
         6.2.   Eiropas Komisija vienlaikus saņem īsu ziņojumu par kuģa aizturēšanas apstākļiem un iemesliem.
         7.   Aizturēšanas protokols
         7.1.   Kuģa kapteinis paraksta piekrastes valsts kompetento iestāžu sagatavoto aizturēšanas protokolu.
         7.2.   Parakstīšanās neskar kapteiņa tiesības un iespējas aizstāvēties pret apsūdzību viņam inkriminētos pārkāpumos.
         7.3.   Saskaņā ar spēkā esošajiem tiesību aktiem kapteinim var būt jāieved kuģis kompetento iestāžu norādītā ostā.
         8.   Informatīva sanāksme pēc aizturēšanas
         8.1.   Pirms lemt par jebkādiem pasākumiem attiecībā uz kuģa kapteini vai apkalpi vai attiecībā uz kuģa kravu un aprīkojumu, izņemot pasākumus potenciālā pārkāpuma pierādījumu saglabāšanai, pēc Savienības pieprasījuma vienas darbdienas laikā pēc minētās informācijas saņemšanas Eiropas Komisija un Ministrija tiekas informatīvā sanāksmē, kurā var piedalīties arī attiecīgās dalībvalsts pārstāvis.
         8.2.   Šajā sanāksmē Puses apmainās ar attiecīgajiem dokumentiem vai informāciju, kas var palīdzēt noskaidrot apstākļus saistībā ar konstatētajiem faktiem. Kuģa īpašnieku vai viņa aģentu informē par šīs sanāksmes rezultātiem un par pasākumiem, kas izriet no veiktās aizturēšanas.
         9.   Izlīgums
         9.1.   Pirms uzsākt tiesvedību, potenciālā pārkāpuma situāciju mēģina atrisināt izlīgstot. Izlīgums jāpanāk vēlākais četras darbdienas pēc kuģa aizturēšanas.
         9.2.   Izlīguma gadījumā naudassoda lielumu nosaka atbilstīgi Gvinejas-Bisavas tiesību aktiem.
         9.3.   Ja izlīgumu panākt nav iespējams un lieta jāiesniedz kompetentā tiesu iestādē, kuģa īpašnieks Ministrijas norādītā bankas kontā iemaksā drošības naudu, kuras apmēru nosaka atkarībā no kuģa aizturēšanas izmaksām, kā arī no naudassoda un kompensācijas, kas jāmaksā pārkāpuma izdarītājam.
         9.4.   Drošības nauda nav atgūstama pirms tiesvedības beigām. To atbrīvo, ja tiesvedība beidzas bez notiesāšanas. Līdzīgi, ja piespriestā soda nauda ir mazāka par iemaksāto drošības naudu, Ministrija atbrīvo šo summu starpību.
         9.5.   Kuģim un tā apkalpei atļauj atstāt ostu, ja:

                     —

                     ir izpildītas izlīgumā paredzētās saistības, vai

                     —

                     ir iemaksāta iepriekš 9.3. punktā minētā drošības nauda, kuru Ministrija pieņēmusi uz laiku, līdz noslēdzas tiesvedība.

               10.   Noteikumu ievērošana
         Informāciju par ES kuģu izdarītajiem pārkāpumiem ar Eiropas Savienības delegācijas starpniecību regulāri nosūta Komisijai.
         11.   Pārkraušana citā kuģī
         11.1.   Visi ES kuģi, kuri nozvejas pārkraušanu citā kuģī vēlas veikt Gvinejas-Bisavas ūdeņos, to dara Gvinejas-Bisavas ostās.
         11.2.   Šo kuģu īpašniekiem vismaz 24 stundas iepriekš jāpaziņo Ministrijai šāda informācija:

                     —

                     pārkraušanā citā kuģī iesaistīto zvejas kuģu vārds,

                     —

                     kravas kuģu vārds,

                     —

                     pārkraujamās nozvejas apjoms tonnās pa sugām,

                     —

                     citā kuģī pārkraušanas diena.

               11.3.   Pārkraušanu citā kuģī uzskata par iziešanu no Gvinejas-Bisavas zvejas zonas. Tāpēc kuģiem jāiesniedz kompetentajām iestādēm nozvejas deklarācija un jāpaziņo, vai tie grasās turpināt zveju Gvinejas-Bisavas zvejas zonā vai iziet no tās.
         11.4.   Nozvejas pārkraušana citā kuģī, ja to veic jebkādā veidā, kas nav paredzēts iepriekšējos punktos, Gvinejas-Bisavas zvejas zonā ir aizliegta. Personas, kas pārkāpj šo noteikumu, soda saskaņā ar spēkā esošajiem Gvinejas-Bisavas tiesību aktiem.
         12.   Gvinejas-Bisavas ostā nozveju izkraujošu vai citā kuģī pārkraujošu ES kuģu kapteiņi ļauj Gvinejas-Bisavas inspektoriem pārbaudīt minētās darbības un sadarbojas ar viņiem šā uzdevuma izpildē. Pēc tam, kad inspekcijas un kontroles darbības ostā ir pabeigtas, kuģa kapteinim izdod attiecīgu sertifikātu.
         X   NODAĻA

            ZVEJAS KUĢU SATELĪTNOVĒROŠANA

         Puses Apvienotajā komitejā vienojas par pasākumiem saskaņā ar nolīgumu zvejojošo ES zvejas kuģu satelītnovērošanai, ja ir izpildīti tehniskie nosacījumi.

            Papildinājumi
            1– Zvejas licences pieprasījuma veidlapa
            2– Nozvejas un zvejas piepūles statistikas datu lapa
            3– Tunzivju zvejas žurnāls

               1. papildinājums

                  Zvejas licences Pieprasījuma veidlapa

               2. papildinājums

               3. papildinājums

                  TUNZIVJU ZVEJAS ŽURNĀLS

         II PIELIKUMS
         1. DATU LAPA – 1. ZVEJAS KATEGORIJA   ZIVJU UN GALVKĀJU SALDĒTĀJTRALERI
         1.   Zvejas zona

                     Sākot no 12 jūras jūdzēm no bāzes līnijas un ietverot Gvinejas-Bisavas un Senegālas kopīgi pārvaldīto apgabalu, uz ziemeļiem, līdz azimuts ir 268°.

               2.   Atļautie zvejas rīki

                     Atļauts izmantot parastos durvju traļus un citus selektīvos zvejas rīkus.
                     Atļauts zvejot no izliekamiem blokiem.
                     Jebkura veida zvejas rīkos ir aizliegts izmantot jebkādus paņēmienus vai ierīces, kas nosprosto linuma acis vai mazina zvejas rīku selektivitāti. Tomēr, lai mazinātu nolietojumu un novērstu bojājumus, grunts traļa āmja apakšpusē izņēmuma kārtā drīkst piestiprināt aizsargapvalku no linuma vai no cita materiāla. Šādu apvalku pie traļa āmja piestiprina tikai ar priekšējām un sānu malām. Traļa augšpusē aizsargapvalku izmantot ir atļauts, ja vien tas sastāv no vienlaidus linuma gabala, kurš izgatavots no tāda paša materiāla kā āmis un kuram minimālais acs izmērs izstieptā veidā ir 300 mm.
                     Neatkarīgi no tā, vai āmja linuma aukla ir no vienas vai no vairākām kārtām, aizliegts āmī veidot dubultkārtas linumu.

               3.   Minimālais atļautais linuma acs izmērs

                     70 mm

               4.   Saudzēšanas laiks

                     Saskaņā ar Gvinejas-Bisavas tiesību aktiem.
                     Ja Gvinejas-Bisavas tiesību akti neparedz nekādus noteikumus šajā jomā, Puses Apvienotajā komitejā, pamatojoties uz labāko pieejamo zinātnisko informāciju, kura apstiprināta kopējā zinātniskā sanāksmē, vienojas par piemērotāko bioloģiskās atjaunošanās periodu.

               5.   Piezveja

                     Saskaņā ar Gvinejas-Bisavas tiesību aktiem.
                     Beidzoties zvejas reisam, kas definēts šā protokola pielikuma III nodaļā, uz zivju traleriem esošās vēžveidīgo un galvkāju piezvejas daudzums attiecībā pret kopējo nozveju, kas gūta Gvinejas-Bisavas zvejas zonā, abos gadījumos nedrīkst būt lielāks par 9 %.
                     Beidzoties zvejas reisam, kas definēts šā protokola pielikuma III nodaļā, uz galvkāju traleriem esošās vēžveidīgo piezvejas daudzums attiecībā pret kopējo nozveju, kas gūta Gvinejas-Bisavas zvejas zonā, nedrīkst būt lielāks par 9 %.
                     Ja atļautais piezvejas daudzums ir pārsniegts, sankcijas piemēro atbilstīgi Gvinejas-Bisavas tiesību aktiem.
                     Vajadzības gadījumā Puses apspriežas Apvienotajā komitejā, lai koriģētu atļauto piezvejas daudzumu.

               6.   Atļautā tilpība/Maksas

                     Atļautā tilpība (BRT) gadā

                     4 400

                     Maksas (EUR) par BRT tonnu gadā

                     EUR 229/BRT tonna/gadā
                     Licencēm, kas izsniegtas uz trim vai sešiem mēnešiem, maksas aprēķina proporcionāli laikam, pieskaitot attiecīgi 3 % vai 2 %, lai segtu licences sagatavošanas izdevumus.

               7.   Piezīmes

                     Kopienas kuģu zvejas darbības nosacījumi ir paredzēti protokola pielikumā.

         2. DATU LAPA – 2. ZVEJAS KATEGORIJA:   GARNEĻU TRALERI
         1.   Zvejas zona

                     Sākot no 12 jūras jūdzēm no bāzes līnijas un ietverot Gvinejas-Bisavas un Senegālas kopīgi pārvaldīto apgabalu, uz ziemeļiem, līdz azimuts ir 268°.

               2.   Atļautie zvejas rīki

                     Atļauts izmantot parastos durvju traļus un citus selektīvos zvejas rīkus.
                     Atļauts zvejot no izliekamiem blokiem.
                     Jebkura veida zvejas rīkos ir aizliegts izmantot jebkādus paņēmienus vai ierīces, kas nosprosto linuma acis vai mazina zvejas rīku selektivitāti. Tomēr, lai mazinātu nolietojumu un novērstu bojājumus, grunts traļa āmja apakšpusē izņēmuma kārtā drīkst piestiprināt aizsargapvalku no linuma vai no cita materiāla. Šādu apvalku pie traļa āmja piestiprina tikai ar priekšējām un sānu malām. Traļa augšpusē aizsargapvalku izmantot ir atļauts, ja vien tas sastāv no vienlaidus linuma gabala, kurš izgatavots no tāda paša materiāla kā āmis un kuram minimālais acs izmērs izstieptā veidā ir 300 mm.
                     Neatkarīgi no tā, vai āmja linuma aukla ir no vienas vai no vairākām kārtām, aizliegts āmī veidot dubultkārtas linumu.

               3.   Minimālais atļautais linuma acs izmērs

                     40 mm
                     Gvineja-Bisava apņemas vēlākais 12 mēnešus pēc šā protokola stāšanās spēkā grozīt savus tiesību aktus, lai minimālais atļautais linuma acu izmērs būtu 50 mm, kā to prasa apakšreģionā spēkā esošie tiesību akti, un lai šī prasība attiektos uz visām flotēm, kuras zvejo vēžveidīgos Gvinejas-Bisavas zvejas zonā.

               4.   Saudzēšanas laiks

                     Saskaņā ar Gvinejas-Bisavas tiesību aktiem.
                     Ja Gvinejas-Bisavas tiesību akti neparedz nekādus noteikumus šajā jomā, Puses Apvienotajā komitejā, pamatojoties uz labāko pieejamo zinātnisko informāciju, kura apstiprināta kopējā zinātniskā sanāksmē, vienojas par piemērotāko bioloģiskās atjaunošanās periodu.

               5.   Piezveja

                     Saskaņā ar Gvinejas-Bisavas tiesību aktiem.
                     Beidzoties zvejas reisam, kas definēts šā protokola pielikuma III nodaļā, uz garneļu traleriem esošās galvkāju un zivju piezvejas daudzums attiecībā pret kopējo nozveju, kas gūta Gvinejas-Bisavas zvejas zonā, nedrīkst būt lielāks par 50 %.
                     Ja atļautais piezvejas daudzums ir pārsniegts, sankcijas piemēro atbilstīgi Gvinejas-Bisavas tiesību aktiem.

               6.   Atļautā tilpība/Maksas

                     Atļautā tilpība (BRT) gadā

                     4 400

                     Maksas (EUR) par BRT tonnu gadā

                     EUR 307/BRT tonna/gadā
                     Licencēm, kas izsniegtas uz trim vai sešiem mēnešiem, maksas aprēķina proporcionāli laikam, pieskaitot attiecīgi 3 % vai 2 %, lai segtu licences sagatavošanas izdevumus.

               7.   Piezīmes

                     Kopienas kuģu zvejas darbības nosacījumi ir paredzēti protokola pielikumā.

         3. DATU LAPA – 3. ZVEJAS KATEGORIJA:   KUĢI TUNZIVJU ZVEJAI AR MAKŠĶERĒM
         1.   Zvejas zona

                     Sākot no 12 jūras jūdzēm no bāzes līnijas un ietverot Gvinejas-Bisavas un Senegālas kopīgi pārvaldīto apgabalu, uz ziemeļiem, līdz azimuts ir 268°.
                     Kuģiem tunzivju zvejai ar makšķerēm ir atļauts zvejot dzīvo ēsmu, kuru izmanto zvejas darbībās, kas norisinās Gvinejas-Bisavas zvejas zonā.

               2.   Atļautie zvejas rīki un tehniskie pasākumi

                     Makšķeres.
                     Riņķvadi ar dzīvo ēsmu: 16 mm.
                     Kuģiem, kuri zvejo tālu migrējošo sugu zivis, jāievēro Starptautiskās Atlantijas tunzivju saglabāšanas komisijas (ICCAT) pieņemtie pasākumi un saistošie ieteikumi par zvejas rīkiem un to tehniskajām specifikācijām, kā arī visi pārējie tehniskie pasākumi, kas piemērojami šo kuģu veiktajai zvejai.

               3.   Piezveja:

                     Saskaņā ar ICCAT un FAO ieteikumiem aizliegts zvejot milzu haizivi (Cetorhinus maximus), balto haizivi (Carcharodon carcharias), smilšhaizivi (Carcharias taurus) un bara haizivi (Galeorhinus galeus).

               4.   Atļautā tilpība/Maksas

                     Maksa par nozvejoto tonnu

                     EUR 25 par tonnu

                     Ikgadējā maksa

                     EUR 500 par 20 tonnām

                     To kuģu skaits, kam atļauts zvejot

                     14

               5.   Piezīmes

                     Kopienas kuģu zvejas darbības nosacījumi ir paredzēti protokola pielikumā.

         4. DATU LAPA – 4. ZVEJAS KATEGORIJA:   TUNZIVJU SALDĒTĀJSEINERI UN KUĢI ZVEJAI AR ĀĶU JEDĀM
         1.   Zvejas zona

                     Sākot no 12 jūras jūdzēm no bāzes līnijas un ietverot Gvinejas-Bisavas un Senegālas kopīgi pārvaldīto apgabalu, uz ziemeļiem, līdz azimuts ir 268°.

               2.   Atļautie zvejas rīki un tehniskie pasākumi

                     Zvejas vadi un peldošas āķu jedas.
                     Kuģiem, kuri zvejo tālu migrējošo sugu zivis, jāievēro Starptautiskās Atlantijas tunzivju saglabāšanas komisijas (ICCAT) pieņemtie pasākumi un saistošie ieteikumi par zvejas rīkiem un to tehniskajām specifikācijām, kā arī visi pārējie tehniskie pasākumi, kas piemērojami šo kuģu veiktajai zvejai.

               3.   Minimālais atļautais linuma acs izmērs

                     Saskaņā ar ICCAT ieteikto standartu.

               4.   Piezveja:

                     Saskaņā ar ICCAT un FAO ieteikumiem aizliegts zvejot milzu haizivi (Cetorhinus maximus), balto haizivi (Carcharodon carcharias), smilšhaizivi (Carcharias taurus) un bara haizivi (Galeorhinus galeus).

               5.   Atļautā tilpība/Maksas

                     Maksa par nozvejoto tonnu

                     EUR 35 par tonnu

                     Ikgadējā maksa

                     EUR 3 150 par 90 tonnām

                     To kuģu skaits, kam atļauts zvejot

                     23

               6.   Piezīmes

                     Kopienas kuģu zvejas darbības nosacījumi ir paredzēti protokola pielikumā.

         III PIELIKUMS

            Pamatelementi, kas raksturo mērķus un darbības rādītājus, kuri jāsasniedz saskaņā ar Protokola 3., 8. un 9. pantu

                     Stratēģiskās prioritātes un mērķi

                     Darbības rādītāji

               1.   Veterināro un higiēnas apstākļu uzlabošana zivsaimniecības nozares attīstībai

                     Sagatavošanās darbi, lai saņemtu piekrišanu eksportam

                     Parlamenta izstrādāti vai pieņemti un iestāžu īstenoti noteikumi par obligātajiem veterinārajiem un higiēnas standartiem, kurus piemēro zvejas kuģiem, laivām un zvejniecības uzņēmumiem.
                     Ir kompetentā iestāde.
                     Nodrošināta CIPA [Centro de Investigação Pesqueira Apliquada] atbilstība standartiem (ISO 9000).
                     Ir laboratorija mikrobioloģisko un ķīmisko analīžu veikšanai.
                     Pieņemts un tiesību aktos iestrādāts garneļu zvejas uzraudzības un analīzes plāns (PNVAR 2008).
                     Apmācīts noteikts skaits veterināro un higiēnas inspektoru.
                     Veterināro un higiēnas standartu jomā apmācīts noteikts skaits šīs jomas darbinieku un Ministrijas ierēdņu.
                     Saņemta piekrišana eksportam uz Eiropas Savienību.

                                 1.1.

                                 Rūpnieciskās zvejas un mazapjoma zvejas flotes modernizēšana un veterināro un higiēnas apstākļu uzlabošana

                     Standartiem atbilst noteikts skaits rūpnieciskās zvejas kuģu.
                     To koka laivu skaits, kas nomainītas ar piemērotāka materiāla laivu (absolūtā un procentuālā izteiksmē)
                     Ar leduskastēm apgādāto laivu skaits
                     Izkraušanas vietu skaita pieaugums
                     Sanitāro standartu prasības izpildījušo mazapjoma un piekrastes zvejas kuģu skaits (absolūtā un procentuālā izteiksmē)

                                 1.2.

                                 Infrastruktūras, jo īpaši ostu infrastruktūras attīstīšana

                     Renovēta Bisavas osta un paplašināta zvejas osta.
                     Renovēts un standartiem atbilstošs Bisavas ostas zivju tirgus mazapjoma un rūpniecisko nozveju izkrāvumiem.
                     Starptautisko standartu ievērošana Bisavas ostā (ratificēta OLAS konvencija).
                     No ostas aizvākti kuģu vraki.

                                 1.3.

                                 Zvejas produktu būtiska uzlabošana (izkrauto un pārstrādāto produktu sanitārā un fitosanitārā stāvokļa uzlabošana)

                     Pielāgota un darbojas zvejas produktu inspekcijas sistēma
                     Iesaistītās personas ir informētas par higiēnas prasībām (organizēto kursu un apmācīto personu skaits)
                     Darbojas analīžu laboratorija.
                     Amatierzvejas produktu izkraušanai un apstrādei iekārtoto vietu skaits
                     Tiek veicināta tehniskā un komerciālā partnerība ar ārvalstu privātuzņēmējiem.
                     Sākta Gvinejas-Bisavas produktu ekomarķēšanas sistēmas ieviešana.

               2.   Zvejas zonas uzraudzības, kontroles un pārraudzības uzlabošana

                     Tiesiskā regulējuma uzlabošana

                     Pieņemts zivsaimniecības un aizsardzības ministriju nolīgums par pārraudzību un kontroli.
                     Pieņemts un īstenots valsts plāns par uzraudzību, kontroli un pārraudzību.

                                 2.1.

                                 Uzraudzības, kontroles un pārraudzības nostiprināšana

                     Darbojas neatkarīgi (zvērināti) inspektori (pieņemts darbā un apmācīts noteikts skaits cilvēku), un likumā par finansēm ir paredzēts atbilstošs budžeta piešķīrums.
                     Uzraudzībai jūrā veltīto dienu skaits: 250 dienas gadā līdz protokola piemērošanas laikposma beigām.
                     Ostā un jūrā veikto inspekciju skaits
                     No gaisa veikto inspekciju skaits
                     Publicēto statistikas biļetenu skaits
                     Radarkontroles segums (procentuāli)
                     VMS kontroles segums flotē kopumā (procentuāli)
                     Izmantotajām uzraudzības metodēm piemērota apmācību programma (mācību stundu skaits, apmācīto tehnisko darbinieku skaits u. c.)

                                 2.2.

                                 Kuģu aizturēšanas pārraudzība

                     Uzlabota kuģu aizturēšanas, sankciju un sodanaudas samaksas sistēmas pārredzamība.
                     Pilnveidoti noteikumi par sodanaudas samaksu un ieviests aizliegums maksāt “sodanaudas”, kas nav finansiālas dabas.
                     Uzlabota sodanaudas iekasēšanas sistēma.
                     Regulāri publicēta gada statistika par iekasētajām sodanaudām.
                     Izveidots to kuģu “melnais saraksts”, kuriem piemērotas sankcijas.
                     Sagatavota un reizi gadā publicēta statistika par piemērotajām sankcijām.
                     Publicēts FISCAP gada ziņojums.

               3.   Zvejas pārvaldības uzlabošana

                     Garneļu un galvkāju zvejas piepūles pārvaldība

                     2007. gadā saglabāti spēkā ar trešām valstīm un Eiropas Savienību noslēgtie nolīgumi. Tomēr, ja trešām valstīm iedalītās zvejas iespējas 2007. gada 1. janvārī ir palikušas neapgūtas, šīs iespējas 2008. gadā un turpmāk vairs netiek izmantotas.
                     Zvejas iespējas netiek iedalītas fraktēšanai.
                     Trīsdesmit dienu laikā no šā protokola spēkā stāšanās dienas pilnībā pārtraukta un oficiāli izbeigta visu to nolīgumu darbība, kas noslēgti ar Eiropas uzņēmējsabiedrībām vai apvienībām, vai uzņēmumiem.

                                 3.1.

                                 Zivsaimniecisko pētījumu modernizēšana un pastiprināšana

                     Nostiprināts CIPA pētnieciskais potenciāls.

                                 3.2.

                                 Zvejas resursu pilnīgāka apzināšana

                     Veikti gadskārtēji tralējumi.
                     Novērtēto krājumu skaits
                     Pētniecības programmu skaits
                     Ieteikumu skaits, kas sniegti un ievēroti saistībā ar galveno zvejas resursu stāvokli (jo īpaši zvejas aizliegumi un pārzvejoto krājumu saglabāšanas pasākumi)
                     Ikgadējās zvejas piepūles novērtējums sugām, kam izstrādāts attīstības plāns
                     Zvejas piepūles praktiskajā pārvaldībā lietotie līdzekļi (datu bāzes izveide, statistiskās pārraudzības instrumenti, par flotes vadību atbildīgo dienestu sadarbības nodrošināšana, statistikas biļetenu publicēšana u. c.)

                                 3.3.

                                 Kontrolēta zvejniecības jomas attīstība

                     Pirms kārtējā gada sākuma pieņemts rūpnieciskās zvejas pārvaldības gada plāns.
                     Pieņemts un īstenots pārmērīgi izmantoto resursu izmantojuma plāns.
                     Sagatavots un pastāvīgi atjaunināts EEZ zvejojošo kuģu saraksts, arī attiecībā uz mazapjoma zveju.
                     Sagatavoto, īstenoto un novērtēto zvejniecības attīstības plānu skaits

                                 3.4.

                                 Zivsaimniecības un jūras ekonomikas ministrijas tehnisko un administratīvo dienestu darba efektivitātes uzlabošana

                     Administratīvās veiktspējas nostiprināšana
                     Izstrādāta un ieviesta apmācību un kvalifikācijas paaugstināšanas programma (apmācīto darbinieku skaits, mācību stundu skaits u. c.).
                     Nostiprināts partnerības koordinācijas, apspriešanās un sadarbības mehānisms.
                     Nostiprināta zvejas datu vākšanas un statistiskās uzraudzības sistēma.

                                 3.5.

                                 Zvejas licenču un kuģu novērošanas pārvaldības sistēmas nostiprināšana

                     Tehnisko darbinieku apmācībai veltīto stundu skaits
                     Apmācīto tehnisko darbinieku skaits
                     Izveidots atbildīgo dienestu un statistikas dienestu sadarbības tīkls.